ЗАПИСНИК СА ДВАНАЕСТЕ СЕДНИЦЕ ОПШТИНСКЕ ИЗБОРНЕ КОМИСИЈЕ ОПШТИНЕ ИРИГ 
(ИЗБОРИ РАСПИСАНИ ЗА НАРОДНЕ ПОСЛАНИКЕ У НАРОДНОЈ СКУПШТИНИ СРБИЈЕ, ЗА 25.ОКТОБАР 2026.ГОДИНЕ)

Одржане дана 23.10.2026. године у просторијама Општинске управе Општине Ириг, у Иригу, Војводе Путника бр. 1 са почетком у 18.00 часова.

Седницу је отворила и истом председавала Смиља Јоцић, председник Комисије.

Присутни су евидентирани у прозивнику, и то следећи чланови Комисије

1. Милица Ерић, заменик председника
2. Јулкица Карић, члан
3. Ивана Велес, члан 
4. Стана Ђукић, заменик члана
5. Јелена Ћурковић Поповић, заменик члана
6. Гордана Џигурски, члан
7. Дејан Јаковљевић, заменик члана
8. Јела Коледин, члан
9. Ивана Илић Батањац, заменик члана 
10. Смиља Кајдачи, члан
11. Олга Иванић, заменик члана
12. Љиљана Карић Карћаш, члан
13. Данијел Михајловић, члан
14. Далиборка Божић, члан
15. Јован Глушић, заменик члана

Остали присутни: Оливер Огњеновић, секретар и Драган Стојић – заменик секретара.

Пошто је констатовано да постоји кворум за одлучивање, председник је предложио следећи:

ДНЕВНИ РЕД
1. Усвајање записника са једанаесте седнице Општинске изборне комисије општине Ириг;
1. Доношење Решења о разрешењу заменика члана бирачког одбора у проширеном саставу за бирачко место број 10 у општини Ириг;
1. Разно.

1. Тачка 
Усвајање записника са једанаесте седнице Општинске изборне комисије општине Ириг. 

Записник са једанаесте седнице Општинске изборне комисије Општине Ириг (избори расписани за народне посланике у Народној скупштини Србије, 25. октобар 2026. године) је једногласно усвојен.



2. Тачка 
[bookmark: _GoBack]Доношење Решења о разрешењу заменика члана бирачког одбора у проширеном саставу за бирачко место број 10 у општини Ириг за спровођење избора за народне посланике Народне скупштине расписаних за 25. октобар 2026. године.

Након упознавања чланова Комисије са мејлом Стане Радусиловић из Мале Ремете, који је упутила путем своје ћерке Иване Кујачић, да одбија улогу члана	 бирачког одбора која јој је додељена од стране Општине Ириг. Такође, изјавила је да не жели да учествује у раду бирачког одбора и да буде део изборног процеса у тој улози. На предстојећим изборима жели да учествује искључиво у својству грађанина и гласача. Такође, захтева да се хитно уклони са списка чланова бирачког одбора, Комисија једногласно доноси:

РЕШЕЊЕ
којим се разрешава Стана Радусиловић функције заменика члана бирачког одбора у проширеном саставу за спровођење избора за народне посланике Народне скупштине расписаних за 25. октобар 2026. године, за бирачко место број 10 у општини Ириг у складу са чланом 14. став 2. тачка 1) Закона о избору народних посланика.
	
3. Тачка
Разно

Заменик секретара Драган Стојић је упознао присутне чланове комисије са мејлом ТВ Фрушка гора из Руме којим траже да се њиховим новинарима и сниматељима омогући праћење избора на биралиштима у општини Ириг, у недељу 25.10.2026.године. Такође је упознао присутне да је у складу са законским одредбама представницима медија омогућено да дођу на бирачка места да би припремили извештаје о току гласања, уз претхотну најаву локалној изборној комисији или кординатору РИК-а, и мимо тога се не смеју задржавати на бирачком месту.

Заменик секретара Драган Стојић је упознао присутне чланове комисије о распореду дежурства на дан гласања 25.10.2026. године.

Седница ОИК Ириг завршена у 18.30 часова.

